Sėmenos slėnio geležinkelio viadukas

Apie kelių viaduką žr. Sėmenos slėnio viadukas

Sėmenos slėnio geležinkelio viadukas – Palemono–Jiesios geležinkelio ruožo viadukas Kaune, Zuikinės rajone, 1,1 km į pietvakarius nuo Kauno hidroelektrinės tilto, 370 m į rytus nuo miesto pietrytinio aplinkkelio . Pastatytas tiesiant geležinkelį ir tiltą per hidroelektrinės užtvanką.Henrikas Kebeikis. Tiltai per Sėmenos slėnį. lietuvai.lt, p. 188 Patiltėje, įkalnėje su posūkiu nutiestas Vaišvydavos plentas. Žemiau viaduko, slėnyje prateka Sėmenos upelis. Kraštovaizdis išsiskiria banguotu reljefu, statinio prieigose geležinkelis nutiestas aukštais pylimais.

Viadukas stovi Kauno HE – Jiesios geležinkelio stoties tarpstotyje, maždaug 3,7 km ruože su 1520 mm vėžės vienkeliu, kertančiu hidroelektrinę. Ateityje numatoma kelią papildyti 1435 mm pločio vėžėmis.Projekto „Rail Baltica“ geležinkelių infrastruktūros Kauno geležinkelių mazge susisiekimo komunikacijų inžinerinės infrastruktūros vystymo planas. Tarpstotis Kauno HE – Jiesia lrv.lt 2023-06-21

Viadukas trijų tarpatramių, apie 84 m ilgio.Sėmenos slėnio geležinkelio viadukas maps.lt Perdangą laiko tėjinio skerspjūvio gelžbetoninės sijos. Ant monolitinės gelžbetoninės plokštės nutiesti pabėgiai su viena geležinkelio vėže, įrengti šalitilčiai techniniam praėjimui. Po perdanga nutiestos komunikacijos ir metalinių konstrukcijų techninio aptarnavimo tilteliai. Viaduką remia monolitiniai stačiakampiai taurai ir užpiltiniai ramtai, apsaugoti sutvirtintais žemių kūgiais.

 Šaltiniai 

Kategorija:Kauno tiltai
Kategorija:Lietuvos viadukai
Kategorija:Geležinkelio tiltai Lietuvoje
Kategorija:Geležinkelių transportas Kaune
Kategorija:Lietuvos sijiniai tiltai